
Comisia pentru buget,

finanţe şi bănci

Bucureşti,   04.09.2003

Nr. 404

AVIZ

asupra propunerii legislative pentru modificarea şi completarea art. 20 din Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoanele care ocupă funcţii de demnitate publică

Cu adresa nr. 290 din 25 august 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea art. 20 din Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoanele care ocupă funcţii de demnitate publică.

In urma examinării, în şedinţa din data de 02.09.2003, Comisia, cu unanimitate de voturi, a hotărât respingerea propunerii legislative întrucât, conform art. 20 din Legea nr. 154/1998, indemnizaţia lunară a persoanelor care ocupă funcţii de demnitate publică este unica formă de remunerare a activităţii corespunzătoare funcţiei şi reprezintă baza de calcul pentru stabilirea drepturilor şi obligaţiilor care se determină în raport cu venitul salarial.

În plus, prin adoptarea acestui act normativ s-ar crea şi o situaţie discriminatorie faţă de alte categorii de persoane care, deşi deţin titlul ştiinţific de “doctor”, nu beneficiază de sporul de 15% dacă îşi desfăşoară activitatea în alte domenii decât cele pentru care au obţinut titlul de doctor.

PREŞEDINTE,

Prof. dr. Florin Georgescu
Vicepreşedinte, 

Alexandru Mocanu 

Expert parlamentar:

Măţan Ofelia
1
2

